Návrh Rozhodnutie Spoločného Výboru EHP ktorým sa mení a dopĺňa protokol 31 k dohode o EHP o spolupráci v špecifických oblastiach mimo štyroch slobôd - Návrh spoločného stanoviska Komisie /* SEK/2005/0457 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 13.4.2005 SEK(2005) 457 v konečnom znení Návrh ROZHODNUTIE SPOLOČNÉHO VÝBORU EHP ktorým sa mení a dopĺňa protokol 31 k dohode o EHP o spolupráci v špecifických oblastiach mimo štyroch slobôd - Návrh spoločného stanoviska Komisie -(predložený Komisiou) DÔVODOVÁ SPRÁVA 1. Protokol 31 k Dohode o EHP obsahuje osobitné ustanovenia o spolupráci medzi Spoločenstvom a štátmi EZVO, ktoré sú členmi EHP, mimo štyroch slobôd. 2. Cieľom pripojeného návrhu rozhodnutia Spoločného výboru EHP, začleňujúceho rozhodnutie Rady 2005/12/ES, ktorým sa mení a dopĺňa rozhodnutie 1999/847/ES, ktorým sa ustanovuje Akčný program Spoločenstva v oblasti civilnej ochrany a ktoré bolo začlenené do dohody, je upraviť protokol 31 s cieľom rozšíriť túto spoluprácu s účinnosťou od 1. januára 2005: - 32005 D 0012: rozhodnutie Rady 2005/12/ES z 20. decembra 2004, ktorým sa mení a dopĺňa rozhodnutie 1999/847/ES pokiaľ ide o rozšírenie Akčného programu Spoločenstva v oblasti civilnej ochrany. 3. Článok 1 ods. 3 písm. (b) nariadenia Rady (ES) č. 2894/94 o opatreniach na implementáciu Dohody o EHP predpokladá, že Rada na základe návrhu Komisie ustanoví stanovisko Spoločenstva pre takéto rozhodnutia. 4. Návrh rozhodnutia Spoločného výboru EHP sa predkladá na schválenie Radou. Následne Komisia pri najbližšej možnej príležitosti predloží stanovisko Spoločenstva v rámci Spoločného výboru EHP. Návrh ROZHODNUTIE SPOLOČNÉHO VÝBORU EHP ktorým sa mení a dopĺňa protokol 31 k dohode o EHP o spolupráci v špecifických oblastiach mimo štyroch slobôd SPOLOČNÝ VÝBOR EHP, so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej články 86 a 98, keďže: (1) Protokol 31 k dohode bol zmenený a doplnený rozhodnutím Spoločného výboru EHP č. …/... z ...[1]. (2) Je vhodné rozšíriť spoluprácu zmluvných strán dohody, aby sa do tohto protokolu zahrnulo rozhodnutie Rady 2005/12/ES z 20. decembra 2004, ktorým sa mení a dopĺňa rozhodnutie 1999/847/ES pokiaľ ide o rozšírenie Akčného programu Spoločenstva v oblasti civilnej ochrany[2]. (3) Protokol 31 k dohode by sa preto mal zmeniť a doplniť, aby sa táto rozšírená spolupráca mohla uskutočňovať s účinnosťou od 1. januára 2005, ROZHODOL TAKTO: Článok 1 Do tretej zarážky článku 10 ods. 8 písm. b) protokolu 31 k dohode sa vkladá toto: „,zmenené a doplnené: - 32005 D 0012: rozhodnutie Rady 2005/12/ES z 20. decembra 2004, ktorým sa mení a dopĺňa rozhodnutie 1999/847/ES pokiaľ ide o rozšírenie Akčného programu Spoločenstva v oblasti civilnej ochrany (Ú. v. EÚ L 6, 8.1.2005, s. 7).“ Článok 2 Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody *. Uplatňuje sa od 1. januára 2005. Článok 3 Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie . V Bruseli, Za Spoločný výbor EHP predseda tajomníci Spoločného výboru EHP [1] Ú. v. EÚ L ... [2] Ú. v. EÚ L 6, 8.1.2005, s. 7. * [Sú uvedené ústavné požiadavky.] [Nie sú uvedené žiadne ústavné požiadavky.]